จรรยาบรรณทางธุรกิจ บริษัท แอล.พี.เอ็น.ดีเวลลอปเมนท์ จำกัด (มหาชน)

นิยามคำศัพท์ทั่วไป

+--------------------+-----+-------------------------------------------+
| จรรยาบรรณของเครือ   | หมา | แนวปฏิบัติที่ดีในการดำเนินธุรกิจของเครือ แอล.พี.เอ็น. |
| แอล.พี.เอ็น.         | ยถึง | หรือ LPN                                   |
|                    |     |                                           |
|                    |     | ซึ่งต่อไปนี้จะเรียกว่า “จรรยาบรรณ”               |
+--------------------+-----+-------------------------------------------+
| บริษัท               | หมา | บริษัท แอล.พี.เอ็น.ดีเวลลอปเมนท์ จำกัด (มหาชน)   |
|                    | ยถึง |                                           |
+--------------------+-----+-------------------------------------------+
| เครือ แอล.พี.เอ็น.    | หมา | 1. บริษัท แอล.พี.เอ็น.ดีเวลลอปเมนท์ จำกัด        |
| หรือ LPN            | ยถึง | (มหาชน)                                   |
+--------------------+-----+-------------------------------------------+
|                    |     | 2. บริษัทย่อยของ บริษัท แอล.พี.เอ็น.ดีเวลลอปเมนท์  |
|                    |     | จำกัด (มหาชน)                              |
+--------------------+-----+-------------------------------------------+
| บริษัทย่อย            | หมา | บริษัทหรือนิติบุคคลที่ บริษัท แอล.พี.เอ็น.ดีเวลลอปเมนท์ |
|                    | ยถึง | จำกัด (มหาชน) ถือหุ้นที่มีสิทธิออกเสียงเกินกว่าร้อยละ  |
|                    |     | 50 ไม่ว่าจะถือหุ้นโดยตรงหรือถือหุ้นโดยอ้อม          |
+--------------------+-----+-------------------------------------------+
| กรรมการบริษัท        | หมา | กรรมการบริษัท บริษัท แอล.พี.เอ็น.ดีเวลลอปเมนท์    |
|                    | ยถึง | จำกัด (มหาชน)                              |
+--------------------+-----+-------------------------------------------+
| ผู้บริหาร             | หมา | พนักงานระดับบริหารและจัดการในระดับ 5 ขึ้นไปของ   |
|                    | ยถึง | LPN                                       |
+--------------------+-----+-------------------------------------------+
| พนักงาน             | หมา | พนักงานของ LPN                             |
|                    | ยถึง |                                           |
+--------------------+-----+-------------------------------------------+
| ที่ปรึกษา             | หมา | บุคคลที่ไม่ใช่พนักงาน                           |
|                    | ยถึง | และได้รับการแต่งตั้งโดยคณะกรรมการบริษัท          |
|                    |     | หรือกรรมการบริหาร                           |
+--------------------+-----+-------------------------------------------+
| ผู้มีส่วนได้เสีย         | หมา | บุคคลที่มีความเกี่ยวข้องกับ LPN ในด้านต่างๆ เช่น     |
|                    | ยถึง | กรรมการบริษัทบริษัท พนักงาน ผู้ถือหุ้น ลูกค้า คู่แข่ง    |
|                    |     | เจ้าหนี้ สังคมและสิ่งแวดล้อม เป็นต้น               |
+--------------------+-----+-------------------------------------------+
| ทุจริต               | หมา | การกระทำใดๆ                               |
|                    | ยถึง | ที่เป็นไปเพื่อแสวงหาประโยชน์ที่มิควรได้โดยชอบ       |
|                    |     |                                           |
|                    |     | ด้วยกฎหมาย ระเบียบ ข้อบังคับ สำหรับตนเองหรือผู้อื่น  |
+--------------------+-----+-------------------------------------------+
| คอร์รัปชัน            | หมา | การติดสินบนในทุกรูปแบบ                        |
|                    | ยถึง | โดยการเสนอให้สัญญาจะให้ซึ่งเงิน                 |
|                    |     | ทรัพย                                      |
|                    |     | ์สินหรือประโยชน์อื่นที่ไม่ถูกต้องและเหมาะสมกับเจ้าหน้าที่ |
|                    |     | หน่วยงานภาครัฐ หรือเอกชน                     |
|                    |     | เพื่อให้บุคคลดังกล่าวกระทำหรือละเว้นการปฏิบัติหน้าที่   |
|                    |     | หรือให้ได้มา                                 |
|                    |     | หรือรักษาไว้ซึ่งผลประโยชน์อื่นใดที่ไม่เหมาะสมทางธุรกิจ |
+--------------------+-----+-------------------------------------------+
| การให้ หรือรับสินบน    | หมา | การเสนอให้หรือรับของขวัญ รางวัล                |
|                    | ยถึง | หรือผลประโยชน์อื่นใดให้แก่ตนเองหรือบุคคลอื่นใด      |
|                    |     | โดยมีวัตถุประสงค์เพื่อให้กระทำการใดๆ ที่ไม่สุจริต     |
|                    |     | ผิดกฎหมาย หรือผิดจริยธรรมทางธุรกิจ              |
+--------------------+-----+-------------------------------------------+
| การบริจาคเพื่อการกุศล  | หมา | เงินที่ได้จ่ายไปเพื่อศาสนา การศึกษา สาธารณประโยชน์ |
|                    | ยถึง | หรือสาธารณกุศลต่างๆ                          |
+--------------------+-----+-------------------------------------------+
| เงินสนับสนุน          | หมา | เงินที่ได้จ่ายไป โดยมีวัตถุประสงค์เพื่อธุรกิจ ตราสินค้า  |
| (Sponsorship)      | ยถึง | หรือชื่อเสียงของบริษัท                          |
+--------------------+-----+-------------------------------------------+
| ข้อมูลสำคัญ           | หมา | ข้อมูลต่างๆ ที่เกี่ยวกับการดำเนินกิจการของ LPN      |
|                    | ยถึง | ที่หากเปิดเผยออกไป โดยไม่ถูกต้องและเหมาะสม      |
|                    |     | อาจก                                      |
|                    |     | ่อให้เกิดผลกระทบอย่างมีนัยสำคัญต่อการดำเนินธุรกิจของ |
|                    |     | LPN ต่อราคาหลักทรัพย์                         |
|                    |     | หรืออาจมีอิทธิพลต่อการตัดสินใจของการลงทุน         |
|                    |     |                                           |
|                    |     | เช่น ข้อมูลในงบการเงิน                        |
|                    |     | ข้อมูลในการลงทุนในโครงการต่างๆ                |
|                    |     | การจ่ายเงินปันผลที่ยังไม่เปิดเผยต่อตลาดหลักทรัพย์     |
|                    |     | เป็นต้น                                     |
+--------------------+-----+-------------------------------------------+
| ทรัพย์สินของ LPN      | หมา | ทรัพย์สินทุกชนิด ไม่ว่าจะเป็นสังหาริมทรัพย์           |
|                    | ยถึง | หรืออสังหาริมทรัพย์ หรือทรัพย์สินที่จับต้องได้          |
|                    |     | หรือทรัพย์สินที่จับต้องไม่ได้ หรือทรัพย์สินอื่นใดที่ LPN    |
|                    |     | เป็นเจ้าของ หรือเป็นผู้รับผิดชอบ ครอบครอง         |
|                    |     | และดูแลรักษา                                |
+--------------------+-----+-------------------------------------------+
| ทรัพย์สินทางปัญญา      | หมา | ลิขสิทธิ์ สิทธิบัตร เครื่องหมายการค้า               |
|                    | ยถึง | รวมตลอดถึงความลับทางการค้า                   |
+--------------------+-----+-------------------------------------------+

หมวดที่ 1 สิทธิมนุษยชนและแรงงาน

1.1 สิทธิมนุษยชนและการปฏิบัติต่อกัน

นิยาม

สิทธิมนุษยชน (Human Rights) หมายถึง
สิทธิขั้นพื้นฐานที่มนุษย์ทุกคนได้รับการรับรองหรือคุ้มครองให้โดยไม่ถูกเลือกปฏิบัติ
เพียงเพราะความแตกต่างทางกาย จิตใจ เชื้อชาติ สัญชาติ ศาสนา เพศ ภาษา อายุ สีผิว
การศึกษา สถานะทางสังคมหรือเรื่องอื่นใด

หลักการ

LPN ตระหนักและให้ความเคารพในศักดิ์ศรีของความเป็นมนุษย์และความเท่าเทียมกันของบุคคล
โดยไม่เลือกปฏิบัติ
โดยพนักงานของบริษัทและบริษัทย่อยต้องปฏิบัติต่อกันและปฏิบัติต่อผู้มีส่วนได้เสียทุกกลุ่มด้วยความเคารพและให้เกียรติซึ่งกันและกัน
รวมทั้งปฏิบัติตนอย่างเหมาะสมกับหน้าที่การงานตามระเบียบ
ข้อบังคับของบริษัทและขนบธรรมเนียมประเพณีที่ดี โดยไม่ก่อให้เกิดผลกระทบต่อภาพลักษณ์ของบริษัท

นอกจากนั้น LPN
ยังตระหนักและให้ความสำคัญในด้านแรงงานโดยจะปฏิบัติต่อพนักงานและลูกจ้างตามกฎหมายแรงงาน
กฎ ระเบียบ และข้อบังคับต่างๆ
ที่เกี่ยวข้องกับแรงงานอย่างเป็นธรรมทั้งแรงงานไทยและแรงงานต่างชาติ

แนวปฏิบัติ

1. ปฏิบัติต่อกันด้วยความเคารพ ให้เกียรติซึ่งกันและกัน
และปฏิบัติต่อกันอย่างเท่าเทียมกันโดยไม่แบ่งแยกความแตกต่าง เนื่องจากเชื้อชาติ ศาสนา สัญชาติ
เพศ อายุ พื้นฐานการศึกษา ภาวะทางร่างกายและจิตใจ สถานภาพทางสังคมหรือเรื่องอื่นใด
รวมตลอดถึงไม่ละเมิดสิทธิและเสรีภาพส่วนบุคคลทั้งโดยทางตรงและทางอ้อม

2.
ปฏิบัติหน้าที่โดยใช้ความระมัดระวังโดยต้องป้องกันไม่ให้เกิดความเสี่ยงที่อาจจะทำให้เกิดการละเมิดสิทธิมนุษยชนในการดำเนินธุรกิจ

3. ดูแล สอดส่องเรื่องการเคารพสิทธิมนุษยชน
และรายงานผู้บังคับบัญชาหรือสายงานบริหารทรัพยากรมนุษย์
เมื่อพบเห็นการกระทำที่เป็นการละเมิดสิทธิมนุษยชน

4. ให้สิทธิและเสรีภาพทางความเชื่อของการนับถือศาสนาของบุคคล
รวมตลอดถึงการประกอบพิธีกรรม ศาสนา
โดยไม่นำมาเป็นเหตุหรือปัจจัยในการตัดสิทธิบุคคลไม่ให้รับการมอบหมายงาน
การพิจารณาเกี่ยวกับเลื่อนขั้น เงินเดือน และการโอนย้าย

5. ปฏิบัติต่อแรงงานต่างชาติ ดังนี้

- ดำเนินการเพื่อลดข้อจำกัดทางด้านภาษา โดยการจัดให้มีล่ามเพื่อแปล
มีป้ายตามชนชาติของแรงงานเพื่อดำเนินการสื่อสารให้ชัดเจนในเรื่องสำคัญๆ เช่น
ด้านความปลอดภัย สิทธิต่างๆ และสุขอนามัย เป็นต้น

- ให้ความเป็นธรรมในการจ้าง เช่น ค่าตอบแทนและสิทธิประโยชน์ต่างๆ ตามกฎหมาย
โดยมีวัตถุประสงค์เพื่อให้แรงงานต่างชาติมีชีวิตและความเป็นอยู่ที่ดี

- ให้สิทธิ เสรีภาพ และความเป็นอยู่ในสังคมที่ดี ตามสิทธิที่พึงจะได้รับตามที่กฎหมาย ระเบียบต่างๆ
ที่ได้กำหนดไว้ รวมตลอดถึงการดูแลและให้ความเอาใจใส่ในการอยู่อาศัย มีความปลอดภัย
มีสุขอนามัยที่ดีตามความเหมาะสมและครบตามปัจจัย 4

1.2 การคุกคามและการละเมิด

หลักการ

LPN ยึดมั่นการสร้างบรรยากาศที่ดีในการทำงานที่ให้ความเคารพซึ่งกันและกันของทุกคนในองค์กร
เช่น ระหว่างเพื่อนร่วมงาน ระหว่างผู้บังคับบัญชากับผู้ใต้บังคับบัญชา ระหว่างพนักงานกับลูกค้า
เป็นต้น เพื่อให้มีความสัมพันธ์อันดีในการปฏิบัติต่อกัน

แนวปฏิบัติ

ในการปฏิบัติต่อกัน ต้องไม่กระทำการซึ่งมีลักษณะของการคุกคาม หรือล่วงละเมิดต่อกัน
ไม่ว่าจะด้วยวาจา กริยา หรือท่าทางใดที่ไม่เหมาะสม ได้แก่

1. การคุกคามทางวาจา เช่น บิดเบือน ใส่ความ หรือทำให้เสื่อมเสียชื่อเสียง

2. การคุกคามทางกาย เช่น การข่มขู่ การทำร้ายร่างกาย ขู่จะทำร้ายร่างกาย

3. การคุกคามที่มองเห็นได้ เช่น การสื่อข้อความก้าวร้าว การแสดงอากัปกิริยา
หรือรูปภาพที่ก่อให้เกิดความขุ่นเคือง

4. การคุกคามทางเพศ เช่น การเกี้ยวพาราสี การร้องขอผลประโยชน์
หรือการล่วงละเมิดทางเพศด้วยกายหรือวาจา

หมวดที่ 2 สิ่งแวดล้อม สุขภาพ และความปลอดภัย

2.1 สิ่งแวดล้อม

หลักการ

LPN มีนโยบายในการดูแลรักษาสิ่งแวดล้อมอย่างจริงจังในทุกกระบวนการ
ทั้งในด้านการดำเนินงานพัฒนาอสังหาริมทรัพย์และการบริหารชุมชน ตั้งแต่การจัดหาที่ดิน
การออกแบบผลิตภัณฑ์ภายใต้ความรับผิดชอบต่อสิ่งแวดล้อม
การบริหารจัดการส่วนที่มีผลกระทบต่อสิ่งแวดล้อม และการนำเทคโนโลยีที่เหมาะสมมาใช้
เพื่อลดผลกระทบต่อสิ่งแวดล้อมที่อาจเกิดจากกระบวนการประกอบกิจการ
รวมตลอดถึงการสร้างจิตสำนึกให้พนักงานมีความรับผิดชอบต่อสิ่งแวดล้อม

แนวปฏิบัติ

1. ดำเนินการตามกฎหมาย ระเบียบปฏิบัติ และแนวปฏิบัติต่างๆ ด้านสิ่งแวดล้อม เช่น กระบวนการ
การออกแบบ กระบวนการก่อสร้าง เพื่อช่วยป้องกันหรือลดผลกระทบด้านสิ่งแวดล้อม เป็นต้น

2. ใช้ทรัพยากรและรณรงค์ให้ร่วมกันใช้ทรัพยากรให้เกิดประโยชน์สูงสุด
และลดผลกระทบต่อสิ่งแวดล้อม เช่น น้ำ ไฟฟ้า วัสดุต่างๆ

3. ให้ความช่วยเหลือและสนับสนุนด้านการจัดการสิ่งแวดล้อมที่เหมาะสมในโครงการต่างๆ ของ
LPN และชุมชนข้างเคียง

4. เปิดเผยข้อมูลด้านสิ่งแวดล้อมของ LPN อย่างถูกต้องและโปร่งใส ผ่านช่องทางต่างๆ
ตามความเหมาะสม

5.
มีคณะอนุกรรมการกำกับดูแลกิจการด้านความรับผิดชอบต่อสิ่งแวดล้อมและสังคมในการร่วมกันผลักดัน
ดูแล และทบทวน ในเรื่องการรักษาสิ่งแวดล้อมให้ครบทุกกระบวนการ

2.2 สุขภาพและความปลอดภัย

หลักการ

LPN ให้ความสำคัญในเรื่องของสุขภาพและความปลอดภัยของพนักงานทุกระดับ

แนวปฏิบัติ

1. ดำเนินงานตามกฎหมาย มาตรฐาน ระเบียบปฏิบัติ ด้านสุขภาพและความปลอดภัย
เพื่อช่วยป้องกันหรือลดผลกระทบที่อาจเกิดขึ้น

2. มีการตรวจสอบความปลอดภัยของสถานที่ทำงานอย่างสม่ำเสมอ
จัดให้มีอุปกรณ์ด้านความปลอดภัยต่างๆ แก่พนักงาน มีการฝึกซ้อมอพยพหนีไฟประจำปี

3. สนับสนุนและการกำหนดให้มีกิจกรรมต่างๆแก่พนักงาน ได้แก่ การตรวจสุขภาพประจำปี
การสนับสนุนให้มีการออกกำลังกาย การจัดให้มีการพักผ่อนประจำปี เป็นต้น

4.
กำหนดให้มีแพทย์วิชาชีพประจำบริษัทเพื่อให้คำปรึกษาและดูแลพนักงานที่อาจมีหรือมีปัญหาทางด้านสุขภาพ

หมวดที่ 3 การต่อต้านคอร์รัปชัน

นิยาม

คอร์รัปชัน (Corruption)

หมายถึง การติดสินบนทุกรูปแบบ โดยการเสนอ ให้ สัญญาจะให้ซึ่งเงิน ทรัพย์สิน
หรือประโยชน์อื่นที่ไม่ถูกต้องและเหมาะสมแก่เจ้าหน้าที่ หน่วยงานภาครัฐ หรือเอกชน
เพื่อให้บุคคลดังกล่าวกระทำ หรือละเว้น การปฏิบัติหน้าที่ หรือให้ได้มา
หรือรักษาไว้ซึ่งผลประโยชน์อื่นใดที่ไม่เหมาะสมทางธุรกิจ

การบริจาคเพื่อการกุศล

หมายถึง เงินที่ได้จ่ายไปเพื่อศาสนา การศึกษา สาธารณประโยชน์ หรือสาธารณกุศลต่างๆ

เงินสนับสนุน (Sponsorship)

หมายถึง เงินที่ได้จ่ายไปโดยมีวัตถุประสงค์เพื่อธุรกิจ ตราสินค้า หรือชื่อเสียงของบริษัท

หลักการ

การดำเนินธุรกิจของ LPN ต้องดำเนินการอย่างถูกต้อง โปร่งใส สามารถตรวจสอบได้
โดยต้องปฏิบัติตามกฎหมายที่เกี่ยวข้องและปฏิบัติตามนโยบายต่อต้านคอร์รัปชันของ LPN
รวมทั้งไม่ทำให้เกิดข้อครหาหรือมีการกระทำการใดๆ ที่มีผลกระทบต่อชื่อเสียงและภาพลักษณ์ของ
LPN ในเรื่องของการทุจริตคอร์รัปชัน

แนวปฏิบัติ

1. ไม่ดำเนินการ หรือยอมรับการคอร์รัปชันทุกรูปแบบ ทั้งทางตรงและทางอ้อม

2. ต้องระมัดระวังในกระบวนการปฏิบัติงานที่มีความเสี่ยงสูง เช่น
กระบวนการการขายและการตลาด กระบวนการจัดซื้อที่ดิน กระบวนการจัดซื้อทรัพย์สิน
กระบวนการก่อสร้าง กระบวนการบริหารงานบุคคล การทำสัญญา การให้และการรับของกำนัล
การให้เงินบริจาคและเงินสนับสนุน เป็นต้น

3. ต้องระมัดระวังในเรื่องเงินบริจาคเพื่อการกุศล โดยเงินบริจาคเพื่อการกุศล
ต้องเป็นไปอย่างโปร่งใสและถูกต้องตามกฎหมาย

4. ต้องระมัดระวังในเรื่องการให้เงินสนับสนุน โดยต้องดำเนินการให้ตรงตามวัตถุประสงค์
เพื่อการดำเนินธุรกิจอย่างตรงไปตรงมา เพื่อภาพลักษณ์และชื่อเสียงที่ดีของบริษัท
และต้องเป็นการให้ในนามบริษัทเท่านั้น

5. ต้องระมัดระวังในเรื่องของกำนัล การเลี้ยงรับรอง การให้มอบ หรือรับของกำนัล
โดยต้องเป็นไปตามที่บริษัทกำหนด

6. ต้องไม่ละเลย หรือเพิกเฉย
เมื่อพบเห็นการกระทำที่เข้าข่ายอันเป็นการทุจริตคอร์รัปชันที่เกี่ยวข้องกับ LPN
โดยต้องรายงานให้ผู้บังคับบัญชาทราบตามลำดับชั้น หรือบุคคลที่รับผิดชอบรับทราบ
และให้ความร่วมมือในการตรวจสอบข้อเท็จจริงต่างๆ

7. ต้องระมัดระวังในการทำธุรกรรมกับบุคคล นิติบุคคล หรือองค์กรใดๆ
ที่มีชื่อเสียงเกี่ยวข้องกับการคอร์รัปชัน

8. ในกระบวนการจัดซื้อ/จัดจ้าง
จะต้องเป็นไปตามระเบียบขั้นตอนที่กำหนดไว้ในระเบียบการจัดซื้อ/จัดจ้างของ LPN
ที่กำหนดไว้ในระเบียบอย่างเคร่งครัด
เพื่อป้องกันมิให้เกิดการทุจริตคอร์รัปชันในกระบวนการจัดซื้อ/จัดจ้าง

หมวดที่ 4 ของกำนัลและการเลี้ยงรับรอง

หลักการ

LPN มุ่งมั่นในการสร้างความสัมพันธ์ที่มั่นคงและยั่งยืนกับลูกค้า ผู้ถือหุ้น คู่ค้า และผู้ทำธุรกิจร่วมกับ
LPN โดยชื่อเสียงที่ดีของ LPN ย่อมเป็นรากฐานสำคัญสำหรับการสร้างความสัมพันธ์ดังกล่าว ดังนั้น
บุคลากรในองค์กรของ LPN ต้องไม่รับของกำนัลจากบุคคลอื่นทั้งที่เป็นตัวเงินและไม่ใช่ตัวเงิน
ไม่เรียกร้องหรือรับสินบน สิ่งล่อใจ เงินให้กู้ยืม
หรือการได้รับการปฏิบัติเป็นพิเศษที่อาจมีผลต่อการตัดสินใจทางธุรกิจในนาม LPN

ทั้งนี้ การให้ผลประโยชน์ต่างๆ ซึ่งรวมถึงทรัพย์สิน การบริการ การอำนวยความสะดวกต่างๆ
การแลกเปลี่ยนของกำนัล หรือการเลี้ยงตอบแทนตามธรรมเนียม สามารถทำได้ตามความเหมาะสม
เพื่อวัตถุประสงค์ทางธุรกิจและเป็นการรักษาสัมพันธภาพทางธุรกิจ แต่ต้องเป็นไปตามเทศกาลต่างๆ
หรือขนบธรรมเนียมประเพณีในแต่ละท้องถิ่น รวมทั้งกฎหมายที่เกี่ยวข้อง โดยต้องมีมูลค่าที่เหมาะสม
และไม่เป็นการสร้างแรงจูงใจในการตัดสินใจที่ไม่ชอบธรรม

แนวปฏิบัติ

1. ไม่รับหรือให้ทรัพย์สิน การบริการ การเลี้ยงรับรองหรือประโยชน์อื่นใดๆ
ที่อาจก่อให้เกิดการชักนำให้กระทำการใดๆ หรือละเว้นการกระทำใดๆ
ที่ทำให้เกิดการปฏิบัติหน้าที่ที่ไม่ชอบธรรม หรือก่อให้เกิดประโยชน์แก่บุคคลผู้ให้อย่างไม่ชอบธรรม

2. ในการให้หรือรับของกำนัลหรือการเลี้ยงรับรองกับบุคคลที่เกี่ยวข้องในทางธุรกิจ
ควรพิจารณาว่ามีมูลค่าที่เหมาะสมในแต่ละโอกาส แต่ละเทศกาล รวมตลอดถึงกฎหมาย ระเบียบ
ข้อบังคับ หรือขนบธรรมเนียมประเพณีของแต่ละท้องถิ่น

3. ควรหลีกเลี่ยงการแลกเปลี่ยนของกำนัลที่มีมูลค่าสูง หรือมีความถี่เกินสมควร
หรือเป็นกรณีที่อาจทำให้เกิดภาพลักษณ์ของการเกื้อหนุน หรือการมีพันธะต่อกัน
เมื่อไม่แน่ใจถึงความเหมาะสมในการรับของกำนัล การบริการผลประโยชน์ หรือการแสดงน้ำใจใดๆ
ควรขอรับคำปรึกษาจากผู้บังคับบัญชา

4. การเลี้ยงรับรองหรือรับเลี้ยงการรับรอง
ควรเป็นไปตามสมควรแก่กรณีตามธรรมเนียมประเพณีปฏิบัติ หรือเป็นการปฏิบัติตามสัญญาทางธุรกิจ
โดยในกรณีของการเลี้ยงรับรอง ค่าใช้จ่ายที่เกิดขึ้นต้องเป็นค่าใช้จ่ายที่สมเหตุสมผล

5. ควรมีหลักฐานของค่าใช้จ่ายที่แสดงมูลค่าของทรัพย์สิน บริการ การเลี้ยงรับรอง
เพื่อให้สามารถตรวจสอบได้

6. ควรระมัดระวังในกรณีที่มีผู้ใต้บังคับบัญชาให้ทรัพย์สิน บริการ
หรือเลี้ายงรับรองแก่ผู้บังคับบัญชาและผู้บังคับบัญชา รับทรัพย์สิน บริการ
หรือเลี้ยงรับรองจากผู้ใต้บังคับบัญชา โดยการให้และการรับดังกล่าว
จะต้องไม่เป็นการสร้างแรงจูงใจในการตัดสินใจ อย่างหนึ่งอย่างใดโดยไม่เป็นธรรม

7. ในกรณีที่ได้รับมอบหมาย หรือได้รับอนุญาตจากผู้บังคับบัญชาให้ไปช่วยเหลือหน่วยงานนอกองค์กร
ซึ่งอาจจะต้องรับทรัพย์สิน การเลี้ยงรับรอง หรือประโยชน์อื่นใดเป็นค่าตอบแทน
ในกรณีนี้จะต้องเป็นไปตามหลักเกณฑ์ หรือมาตรฐานของหน่วยงานนั้นๆ ได้กำหนดไว้

หมวดที่ 5 ความขัดแย้งทางผลประโยชน์

หลักการ

LPN มุ่งเน้นในการกระทำที่ถูกต้อง ดังนั้นในการปฏิบัติงานของพนักงานใน LPN
จะต้องคำนึงถึงผลประโยชน์สูงสุดของ LPN เป็นสำคัญ
ภายใต้กรอบความถูกต้องตามกฎหมายและจริยธรรม
โดยจะต้องหลีกเลี่ยงความขัดแย้งทางผลประโยชน์ทั้งภายในและภายนอกองค์กรที่อาจมีผลกระทบต่อการตัดสินใจและการปฏิบัติงานในหน้าที่

แนวปฏิบัติ

1. ไม่เข้าไปเกี่ยวข้องในการทำธุรกรรมกับคู่สัญญาที่มีความเกี่ยวพันกับตน เช่น เป็นครอบครัว
ญาติสนิท บุคคลใกล้ชิด หรือการที่บุคคลในครอบครัวเข้าไปมีส่วนร่วม หรือเป็นผู้ถือหุ้นในกิจการใดๆ
ซึ่งอาจมีผลประโยชน์ หรือก่อให้เกิดความขัดแย้งทางธุรกิจต่อ LPN
จะต้องแจ้งให้คณะกรรมการบริหารทราบเป็นลายลักษณ์อักษร

2. ต้องไม่ประกอบกิจการที่เป็นการแข่งขันเข้าเป็นหุ้นส่วน เป็นผู้ถือหุ้นที่มีอำนาจตัดสินใจ
เป็นกรรมการหรือเป็นผู้บริหารในกิจการที่เป็นการแข่งขัน หรือมีลักษณะเดียวกันกับธุรกิจของ LPN

3. ต้องหลีกเลี่ยงการขัดแย้งระหว่างผลประโยชน์ส่วนตัวและผลประโยชน์ของ LPN
ในการติดต่อกับคู่ค้า และบุคคลอื่นใด

4. ระหว่างปฏิบัติงานให้ LPN และหลังจากพ้นสภาพการปฏิบัติงานแล้ว
พนักงานจะต้องไม่เปิดเผยข้อมูลที่ถือว่าเป็นความลับ หรือข้อมูลที่มีผลกระทบอย่างมีนัยสำคัญของ LPN

5. หลีกเลี่ยงการทำงานอื่นเพื่อประโยชน์ส่วนตน
ซึ่งอาจจะมีผลกระทบต่องานในความรับผิดชอบหรือภาพลักษณ์ของ LPN นอกเหนือจากการทำงานที่
LPN เช่น การดำรงตำแหน่งกรรมการหรือที่ปรึกษาในบริษัท องค์กรหรือสมาคมทางธุรกิจอื่น
เว้นแต่ได้รับการอนุมัติจากกรรมการบริหารก่อน

6. ห้ามพนักงานกู้ยืมเงินจากคู่ค้าที่ดำเนินธุรกิจกับ LPN ยกเว้นสถาบันการเงิน
เนื่องจากอาจมีอิทธิพลต่อการปฏิบัติหน้าที่ในฐานะตัวแทน LPN

7.
ไม่แสวงหาผลประโยชน์จากข้อมูลที่ได้รู้หรือได้มาเนื่องจากตำแหน่งหน้าที่การงานและความรับผิดชอบ

8. ห้ามพนักงานใช้เวลาทำงานในการค้นหาข้อมูล ติดต่อ หรือซื้อขายหลักทรัพย์ หรือสินทรัพย์ใดๆ
อย่างเป็นประจำ เพื่อประโยชน์สำหรับตนเอง หรือบุคคลอื่น และไม่เป็นไปเพื่อประโยชน์ของ LPN

หมวดที่ 6 การดำเนินการทางด้านการเมือง

นิยาม

การช่วยเหลือทางการเมือง (Political Contributions)

หมายถึง การให้การสนับสนุนต่อพรรคการเมือง นักการเมือง บุคคลที่เกี่ยวข้องทางการเมือง
หรือกลุ่มพลังทางการเมืองในรูปแบบ ทั้งที่เป็นตัวเงิน และมิใช่ตัวเงิน หรือผลประโยชน์อื่นใด
ไม่ว่าจะเป็นทางตรงหรือทางอ้อม เพื่อให้ได้มาซึ่งผลประโยชน์อันมิชอบ
หรือความได้เปรียบทางธุรกิจ ทั้งนี้
ไม่รวมถึงการที่พนักงานเข้าร่วมกิจกรรมตามสิทธิเสรีภาพส่วนบุคคลโดยไม่เกี่ยวข้องกับบริษัท
หรือไม่แอบอ้างความเป็นพนักงานของบริษัท

หลักการ

LPN มีนโยบายดำเนินธุรกิจด้วยความเป็นกลางทางการเมือง
โดยไม่ยุ่งเกี่ยวกับกิจกรรมทางการเมืองและ/หรือเกี่ยวกับกิจกรรมใดๆ ที่จะมีลักษณะ
หรือมีวัตถุประสงค์ที่จะให้ความช่วยเหลือทางการเมือง เช่น ไม่นำเงินทุนหรือทรัพยากรของ LPN
ไปใช้สนับสนุน ไม่ว่าทางตรงหรือทางอ้อม หรือเอื้อประโยชน์ใดๆ แก่พรรคการเมือง
กลุ่มแนวร่วมทางการเมือง หรือผู้หนึ่งผู้ใดที่มีอำนาจทางการเมือง
หรือผู้ลงสมัครรับเลือกตั้งทางการเมือง ไม่ว่าจะเป็นทางตรงหรือทางอ้อม ทั้งในระดับท้องถิ่น
ระดับภูมิภาค หรือระดับประเทศ

อย่างไรก็ตาม LPN ตระหนักดีว่า สิทธิทางการเมืองเป็นสิทธิและหน้าที่ขั้นพื้นฐานของประชาชน
ดังนั้น LPN
จึงให้ความเคารพในสิทธิเสรีภาพในการใช้สิทธิทางการเมืองของพนักงานในฐานะพลเมืองดีตามรัฐธรรมนูญ
เช่น การลงคะแนนเสียงเลือกตั้ง หรือการเป็นสมาชิกของพรรคการเมือง
รวมตลอดถึงย่อมมีสิทธิที่จะเข้าไปมีส่วนร่วมในกิจกรรมทางการเมือง
ซึ่งต้องเป็นไปโดยชอบด้วยกฎหมายและจะต้องไม่ส่งผลกระทบต่อ LPN ในทุกกรณี

แนวปฏิบัติ

1. การใช้สิทธิทางการเมืองในนามตนเอง
ควรหลีกเลี่ยงการกระทำที่อาจทำให้ผู้อื่นเข้าใจว่ากระทำไปในนามของ LPN

2. ไม่ควรแสดงออกโดยวิธีการใดๆ ที่อาจทำให้ผู้อื่นเข้าใจว่า LPN
มีความเกี่ยวข้องหรือให้ความสนับสนุนกิจกรรมทางการเมือง หรือการดำเนินการทางการเมือง
พรรคการเมือง กลุ่มแนวร่วมทางการเมือง หรือผู้หนึ่งผู้ใดที่มีอำนาจทางการเมือง

3. ไม่แต่งกายหรือเครื่องแบบพนักงานหรือใช้สัญลักษณ์ใดๆ ของ LPN ที่อาจจะทำให้ผู้อื่นเข้าใจว่า
พนักงาน LPN เข้าร่วมประชุมทางการเมืองหรือร่วมชุมนุมอันมีลักษณะทางการเมือง

4.
ควรระมัดระวังและหลีกเลี่ยงการแสดงออกหรือความคิดเห็นทางการเมืองในสถานที่ทำงานหรือในเวลางาน
อันอาจที่ทำให้เกิดความขัดแย้งในที่ทำงาน

หมวดที่ 7 การปฏิบัติต่อข้อมูลและทรัพย์สิน

7.1 ข้อมูลส่วนบุคคล

หลักการ

LPN
ยึดมั่นและเคารพในสิทธิเสรีภาพส่วนบุคคลว่าต้องได้รับความคุ้มครองไม่ให้ถูกล่วงละเมิดจากการใช้
การเปิดเผย หรือการถ่ายโอนข้อมูลส่วนบุคคล รวมตลอดถึงการทำให้บุคคลที่ไม่เกี่ยวข้องได้รับข้อมูล
หรือสามารถสืบค้นข้อมูลข่าวสารส่วนบุคคล เช่น ชีวประวัติ การศึกษา ฐานะทางการเงิน
ประวัติสุขภาพ ประวัติอาชญากรรม ประวัติการทำงาน เลขหมาย
รหัสหรือสิ่งบอกลักษณะอื่นที่ทำให้รู้ถึงความเป็นตัวตนของผู้นั้น ลายพิมพ์นิ้วมือ รูปถ่าย
หรือข้อมูลส่วนตัวอื่นๆ ไปยังบุคคลที่ไม่เกี่ยวข้อง
ซึ่งอาจทำให้เกิดความเสียหายแก่เจ้าของหรือบุคคลอื่นใด ทั้งนี้
การล่วงละเมิดถือเป็นความผิดทางวินัยและกฎหมายข้อมูลส่วนบุคคล
เว้นแต่จะได้กระทำไปตามหน้าที่โดยสุจริต หรือตามกฎหมายหรือเพื่อประโยชน์ส่วนรวม

แนวปฏิบัติ

1. ห้ามใช้ เปิดเผยหรือถ่ายโอนข้อมูลส่วนบุคคลของพนักงานหรือบุคคลอื่นๆ ที่ไม่ใช่พนักงาน
จะต้องได้รับความยินยอมจากบุคคลนั้นๆ

2. บุคคลที่ทำหน้าที่เก็บรักษาข้อมูลที่อยู่ในความครอบครองหรืออยู่ในการดูแลรักษาของ LPN
ต้องคุ้มครองข้อมูลของพนักงานหรือผู้ที่เกี่ยวข้องในทางธุรกิจ

ทั้งนี้ การเปิดเผยข้อมูล หรือถ่ายโอนข้อมูลส่วนบุคคลของพนักงานหรือบุคคลอื่นใด
สามารถกระทำได้เท่าที่จำเป็นตามหน้าที่การงานที่ปกติ และกระทำไปตามหน้าที่โดยสุจริต
หรือตามกฎหมายหรือเพื่อประโยชน์ส่วนรวม

7.2 การบันทึก การรายงาน และการเก็บรักษาข้อมูล

หลักการ

LPN ให้ความสำคัญในการบริหารและจัดการข้อมูลในองค์กร
โดยต้องบันทึกหรือรายงานข้อมูลให้ถูกต้อง ครบถ้วนและสอดคล้องกับหลักเกณฑ์ที่กำหนดไว้
รวมตลอดถึงจะต้องถูกต้อง และเป็นไปตามที่ประกาศ ระเบียบ ข้อบังคับ และกฎหมายที่เกี่ยวข้อง

ทั้งนี้ การเก็บรักษาข้อมูลจะต้องดำเนินการให้อยู่ในสถานที่ที่ปลอดภัย
และสามารถนำมาใช้ได้เมื่อต้องการ

แนวปฏิบัติ

1. ต้องบันทึกข้อมูลและจัดทำรายงานอย่างถูกต้องและทันการณ์ รวบรวมรายการทางบัญชีต่างๆ
ทุกรายการ ไม่ว่าจะมีปริมาณมากหรือน้อย ทั้งนี้
ข้อมูลทุกประเภทของบริษัทต้องการบรรทัดฐานของความถูกต้องแม่นยำ
และความโปร่งใสโดยปฏิบัติตามหลักเกณฑ์ ประกาศ ระเบียบ ข้อบังคับของ LPN
หรือตามที่กฎหมายกำหนด เช่น การส่งข้อมูลให้สายงานบริหารทรัพยากรมนุษย์
การจัดทำรายงานค่าใช้จ่าย การบันทึกเวลาทำงาน การบันทึกข้อมูลลูกค้า การบันทึกรายได้
การบันทึกรายการทางการเงินและรายการต่างๆ การบันทึกข้อมูลด้านการลงทุน
หรือข้อมูลโดยรวมของบริษัท ทั้งนี้ การบันทึกและการจัดทำรายงานที่ผิดพลาด หรือบิดเบือน
ถือเป็นการฝ่าฝืนจรรยาบรรณ

2. การรายงานข้อมูลต้องถูกต้อง โปร่งใส และตรงตามข้อเท็จจริง

3. การดูแลเอกสารสำคัญและข้อมูลที่เป็นความลับ ควรกำหนดวิธีการเฉพาะไว้ในแต่ละระดับ
แต่ละชนิด หรือตามประเภทข้อมูล และต้องมั่นใจว่า มีการจัดเก็บอย่างปลอดภัยและเหมาะสม
ทั้งข้อมูลที่เป็นข้อมูลภายในและข้อมูลของผู้เกี่ยวข้องทางธุรกิจ เช่น ลูกค้า คู่ค้า เป็นต้น

4. การเก็บรักษาข้อมูลต้องเป็นไปตามที่ LPN หรือตามที่กฎหมายกำหนด
โดยการเก็บรักษาต้องเป็นไปอย่างระมัดระวังและเป็นระบบเพื่อสะดวกต่อการใช้งาน
และเมื่อพ้นช่วงระยะเวลาที่ต้องเก็บรักษาข้อมูล

ทั้งนี้ ในกรณีที่มีเอกสารที่ต้องทำลาย พนักงานที่เกี่ยวข้อง
ต้องจัดให้มีการทำลายด้วยวิธีการที่เหมาะสมกับข้อมูล หรือเอกสาร แต่ละประเภท
โดยจะต้องเป็นไปตามกฎหมายด้วย (ถ้ามี) ยกตัวอย่างเช่น การทำลายเอกสารในทางบัญชี เป็นต้น

5. ต้องไม่เปิดเผยข้อมูลของบริษัทที่ยังมิได้มีการเปิดเผยต่อสาธารณะ
ยกเว้นในกรณีต้องดำเนินการให้เป็นไปตามที่กฎหมาย
หรือในกรณีต้องได้รับการอนุมัติจากผู้บริหารระดับสูง

ทั้งนี้ การรักษาความลับของข้อมูลนั้น รวมถึงข้อมูลของลูกค้า ผลิตภัณฑ์ บริการ แผนงาน กลยุทธ์
วิธีการดำเนินการ และระบบงาน โดยพนักงานจะต้องไม่นำข้อมูลที่ได้รับทราบ
หรือจัดทำขึ้นจากหน้าที่การงานของบริษัทไปใช้ในทางที่ก่อให้เกิดผลประโยชน์ส่วนตนหรือผู้อื่น
การรักษาความลับของข้อมูลนี้ให้รวมถึงข้อมูลส่วนบุคคลของพนักงาน
ข้อมูลเกี่ยวกับรายได้และผลประโยชน์ และข้อมูลทางการแพทย์ด้วย
โดยข้อมูลดังกล่าวจะสามารถเปิดเผยให้บุคคลภายในหรือภายนอกบริษัทได้
จะต้องมีความจำเป็นอย่างยิ่งเท่านั้น โดยพนักงานที่มีหน้าที่เกี่ยวข้องกับข้อมูลส่วนบุคคลนี้
ต้องปฏิบัติตามนโยบายดังกล่าวด้วยความระมัดระวังอย่างยิ่ง และพึงรักษาความลับอย่างเคร่งครัด

6. พนักงานที่ได้รับมอบหมายเท่านั้นที่มีสิทธิเข้าถึงแฟ้มข้อมูล
ไม่ว่าจะเก็บในรูปของแฟ้มข้อมูลคอมพิวเตอร์ หรือในรูปแบบอื่นๆ

7. ห้ามพนักงานที่ไม่ได้รับมอบหมายเข้าดูข้อมูล ทำซ้ำ เผยแพร่ ลบทิ้ง ทำลาย
หรือเปลี่ยนแปลงข้อมูล เปลี่ยนรหัสผ่าน หรือกระทำการอื่นใดที่ทำให้เกิดความเสียหาย
บริษัทจะตรวจสอบการปฏิบัติตามกฎหมายและกฎระเบียบที่เกี่ยวข้อง
โดยให้อยู่ในความดูแลของสายงานบริหารทรัพยากรมนุษย์ และหัวหน้าสายงาน
เพื่อให้แน่ใจว่ามีการปฏิบัติที่ถูกต้อง การทบทวน
และปรับปรุงจรรยาบรรณจะกระทำตามความเหมาะสมกับสภาพแวดล้อมทางธุรกิจ

7.3 การซื้อขายหลักทรัพย์และการใช้ข้อมูลภายใน

หลักการ

การใช้ข้อมูลภายในที่เป็นข้อมูลสำคัญจะต้องดำเนินการอย่างเหมาะสมและเป็นไปตามกฎหมายหรือเป็นไปตามหลักการการกำกับดูแลกิจการที่ดี
โดยต้องคำนึงถึงผลกระทบต่อผู้มีส่วนได้เสียโดยรวม และต้องไม่ใช้ข้อมูลนั้นเพื่อประโยชน์ส่วนตน

แนวปฏิบัติ

1. ไม่ใช้ข้อมูลภายในที่เป็นข้อมูลสำคัญ และยังไม่ได้เปิดเผยต่อสาธารณะ
ไม่ว่าจะเป็นสื่อทางใดที่เกี่ยวกับการซื้อขายหลักทรัพย์หรืออาจมีผลกระทบต่อหลักทรัพย์ของบริษัท
โดยเป็นการเอาเปรียบบุคคลภายนอกไม่ว่าจะอยู่ในช่วงเวลาใด

2. พนักงานที่เป็นผู้บริหารที่อยู่ในลำดับ 4
รายแรกรองมาจากกรรมการผู้จัดการตามหลักเกณฑ์ที่กำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยของบริษัท
พนักงานที่เป็นผู้บริหารที่สามารถเข้าถึงและรู้ข้อมูลสำคัญ
พนักงานในสายงานบัญชีที่เกี่ยวข้องกับการจัดทำข้อมูลทางการเงิน
พนักงานในสายงานที่เกี่ยวข้องกับการเปิดเผยข้อมูล เช่น
สำนักกรรมการต้องไม่ซื้อขายหลักทรัพย์ของบริษัทในช่วงระยะเวลา 1
เดือนก่อนการเปิดเผยงบการเงิน
หรือในช่วงระยะเวลาก่อนการเปิดเผยข้อมูลอื่นที่มีอาจมีผลกระทบต่อราคาหลักทรัพย์ของบริษัท

3. ไม่ให้คำแนะนำหรือความเห็นใดๆ เกี่ยวกับหลักทรัพย์บริษัท หรือการซื้อขายหลักทรัพย์บริษัท
เว้นแต่เป็นการกระทำตามหน้าที่ ที่ได้รับมอบหมายจากบริษัท

4. ห้ามพนักงานซื้อขายหลักทรัพย์ของบริษัท
โดยที่พนักงานรู้ข้อมูลในฐานะพนักงานและเป็นข้อมูลที่ยังไม่เปิดเผยต่อสาธารณะ
รวมทั้งห้ามแนะนำบุคคลอื่นซื้อขายหลักทรัพย์ของบริษัท

5. ห้ามเปิดเผยข้อมูล หรือส่ง หรือให้ข้อมูลภายในไปยังบุคคลที่ไม่เกี่ยวข้องกับข้อมูลนั้น
รวมตลอดถึงบุคคลในครอบครัว ญาติพี่น้อง เพื่อนฝูง เป็นต้น

7.4 การใช้และการดูแลรักษาทรัพย์สินของบริษัท

หลักการ

การใช้ทรัพย์สินของ LPN จะต้องใช้อย่างมีประสิทธิภาพและให้เกิดประโยชน์อย่างเต็มที่
และต้องร่วมการ รณรงค์ให้พนักงานดูแลรักษาทรัพย์สิน มิให้สูญหาย เสียหาย
หรือนำไปใช้เพื่อประโยชน์ส่วนตนหรือบุคคลอื่น

แนวปฏิบัติ

1. ต้องดูแลรักษาและปกป้องทรัพย์สินของ LPN ไม่ให้สูญหายหรือเสียหาย

2. ต้องไม่นำทรัพย์สินของ LPN ไปใช้ผิดวัตถุประสงค์หรือใช้ในทางที่ผิดกฎหมาย

7.5 การใช้และดูแลรักษาระบบเทคโนโลยีสารสนเทศ

หลักการ

LPN มุ่งเน้นการใช้ระบบเทคโนโลยีสารสนเทศอย่างมีประสิทธิภาพ
และต้องมีความปลอดภัยในการรักษาข้อมูลตามนโยบายและระเบียบในการใช้เทคโนโลยีสารสนเทศของ
LPN
โดยระบบจะต้องได้รับการดูแลรักษาให้พ้นจากการถูกล่วงละเมิดหรือการถูกนำไปใช้โดยไม่มีสิทธิ

แนวปฏิบัติ

1. ข้อมูลทางอิเล็กทรอนิกส์หรือเทคโนโลยีสารสนเทศต่างๆ ถือว่าเป็นสินทรัพย์ของ LPN
ดังนั้นในการใช้อุปกรณ์และข้อมูลทางอิเล็กทรอนิกส์
ผู้บริหารและพนักงานมีหน้าที่จะต้องปฏิบัติตามนโยบายและระเบียบที่ LPN และกฎหมายกำหนด
รวมตลอดถึง ไม่กระทำการใดๆ ที่เป็นการฝ่าฝืนนโยบาย ระเบียบของ LPN และกฎหมาย

2. ผู้บริหารและพนักงานที่ได้รับมอบหมายเท่านั้นที่มีสิทธิเข้าถึงแฟ้มข้อมูล
ไม่ว่าจะเก็บในรูปของแฟ้มข้อมูลคอมพิวเตอร์หรือในรูปแบบอื่นๆ

3. การใช้ระบบเทคโนโลยีสารสนเทศ รวมทั้งข้อมูลต่างๆ ที่อยู่ในระบบ
พนักงานต้องหลีกเลี่ยงการใช้ระบบที่อาจละเมิดสิทธิในการ ใช้งานตามปกติของผู้อื่น
หรืออาจกระทบกระเทือนกับประสิทธิภาพในการทำงานของระบบ

4. ห้ามใช้งานระบบเพื่อเข้าถึง หรือส่งข้อมูลที่มีเนื้อหาขัดต่อศีลธรรมอันดีของประชาชน
เนื้อหาเกี่ยวกับการพนัน เนื้อหาที่กระทบต่อความมั่นคงของชาติ หรือเนื้อหาที่อาจละเมิดสิทธิของผู้อื่น

5. การใช้งานระบบ ต้องเป็นไปตามสิทธิที่ได้รับอนุญาต
โดยจะต้องเก็บรักษาและไม่ยินยอมให้ผู้อื่นใช้รหัสผ่านสำหรับเข้าใช้งานระบบ

6. หลีกเลี่ยงการเปิดไฟล์ที่ไม่ทราบถึงแหล่งที่มาของข้อมูล
และการใช้อุปกรณ์บันทึกข้อมูลที่น่าสงสัยว่าอาจมีไวรัส คอมพิวเตอร์
หรือมีซอฟต์แวร์ที่เป็นอันตรายอื่นๆ

7. ห้ามติดตั้งโปรแกรมคอมพิวเตอร์ด้วยตนเอง แก้ไข
เปลี่ยนแปลงการตั้งค่าระบบที่อาจมีผลต่อความปลอดภัย
หากประสบปัญหาหรือพบเห็นความผิดปกติในการใช้งาน ให้ติดต่อผู้ดูแลด้านเทคโนโลยีสารสนเทศ

7.6 การใช้และการดูแลรักษาทรัพย์สินทางปัญญา

หลักการ

LPN ถือว่าทรัพย์สินทางปัญญา ไม่ว่าจะเป็นทางด้านลิขสิทธิ์ สิทธิบัตร เครื่องหมายการค้า
หรือความลับทางการค้าเป็นทรัพย์สินที่มีค่าของ LPN ที่ผู้บริหารและพนักงาน LPN
มีหน้าที่ต้องปฏิบัติตามอย่างเคร่งครัด โดยต้องปกป้องและดูแลทรัพย์สินทางปัญญาของ LPN
ให้พ้นจากการนำไปใช้ หรือเผยแพร่โดยไม่ได้รับอนุญาต

อนึ่ง พนักงานจะต้องไม่กระทำการใดๆ ที่จะเป็นการละเมิดทรัพย์สินทางปัญญาของผู้อื่น โดย LPN
มีแนวทางในการดำเนินการที่ชัดเจน ยกตัวอย่างเช่น
ในกรณีเรื่องของลิขสิทธิ์ในระบบเทคโนโลยีสารสนเทศของ LPN
จะมีการตรวจสอบการใช้งานระบบโปรแกรมซอฟต์แวร์ต่างๆ
ในการทำงานของทุกคนในองค์กรเพื่อป้องกันการใช้ซอฟต์แวร์ที่ละเมิดลิขสิทธิ์หรือที่ไม่เกี่ยวข้องกับการทำงาน
เป็นต้น

แนวปฏิบัติ

1. การใช้ข้อมูลจะต้องอยู่ในขอบเขตของหน้าที่และความรับผิดชอบที่ได้รับเท่านั้น

2. ร่วมกันดูแลรักษา โดยไม่นำไปใช้ หรือเผยแพร่โดยไม่ได้รับอนุญาต

3. พบเห็น หรือรับรู้ว่าผู้ใดกระทำการอันเป็นการละเมิดสิทธิในทรัพย์สินทางปัญญา
ความลับทางการค้าและข้อมูลของ LPN หรือของผู้อื่น
จะต้องรายงานให้ผู้บังคับบัญชาหรือหน่วยงานที่เกี่ยวข้องรับทราบทันที

4. ในการใช้ระบบเทคโนโลยีสารสนเทศ
จะต้องมีการตรวจสอบการใช้งานระบบโปรแกรมซอฟต์แวร์ต่างๆ ในการทำงานของทุกคนใน LPN
เพื่อป้องกันการใช้ซอฟต์แวร์ที่ละเมิดลิขสิทธิ์ หรือที่ไม่เกี่ยวข้องกับการทำงาน

5. ผลงานใดๆ ที่พนักงานได้คิดค้น หรือสร้างสรรค์
หรือประดิษฐ์ขึ้นในขณะปฏิบัติงานในฐานะพนักงานของ LPN ถือว่าเป็นทรัพย์สินของ LPN
เว้นแต่จะได้ทำสัญญาไว้เป็นลายลักษณ์อักษรอย่างชัดเจนว่า
ให้ถือว่าเป็นผลงานของพนักงานที่เป็นผู้คิดค้น ผู้ประดิษฐ์ หรือผู้สร้างสรรค์

6. จะไม่กระทำการใดๆ อันเป็นการล่วงละเมิด ใช้ หรือเผยแพร่สิทธิในทรัพย์สินทางปัญญา
ความลับทางการค้า หรือข้อมูลของบุคคลอื่น เว้นแต่บุคคลผู้เป็นเจ้าของงานนั้น

7. ห้ามมิให้ทำซ้ำ ดัดแปลง หรือกระทำการใดๆ ในทรัพย์สินทางปัญญาของ LPN
ไม่ว่าจะเพื่อประโยชน์ส่วนตนหรือผู้อื่น เว้นแต่จะได้รับอนุญาตเป็นลายลักษณ์อักษรจาก LPN

8. เมื่อพ้นสภาพจากการเป็นพนักงาน พนักงานจะต้องทำการส่งมอบทรัพย์สินทางปัญญาต่างๆ
และ/หรือความลับทางการค้า รวมถึงผลงานในขณะที่ปฏิบัติเป็นพนักงานของ LPN

หมวดที่ 8 การเปิดเผยข้อมูลและการสื่อสาร

8.1 การเปิดเผยข้อมูล

หลักการ

การเปิดเผยข้อมูลของ LPN มีนโยบายที่ชัดเจน คือ โปร่งใส ถูกต้อง ครบถ้วน
เป็นไปตามที่กฎหมายกำหนดและอย่างเท่าเทียมกัน ไม่ว่าจะเปิดเผยด้วยวาจา การแถลงข่าว
ลายลักษณ์อักษร หรือช่องทางอื่นๆ

แนวปฏิบัติ

1. การเปิดเผยข้อมูลสำคัญที่ยังไม่ได้มีการเปิดเผยต่อสาธารณะไม่ว่าจะช่องทางใดก็ตาม
จะต้องเป็นผู้ได้รับมอบหมายจากกรรมการบริษัท กรรมการบริหาร หรือกรรมการผู้จัดการแล้วแต่กรณี
ซึ่งบุคคลที่ทำหน้าที่ในการเปิดเผยข้อมูลนั้นต้องทำการเปิดเผยอย่างระมัดระวัง ถูกต้อง ครบถ้วน
ทันเวลาและสถานการณ์
รวมทั้งต้องดำเนินการให้ผู้มีส่วนได้เสียทุกกลุ่มได้รับข้อมูลอย่างเพียงพอและเท่าเทียมกันด้วย

2. การเปิดเผยข้อมูลอื่นๆ ต้องพิจารณาว่า ข้อมูลที่เปิดเผยนั้นตั้งอยู่บนพื้นฐานของความเป็นจริง
ถูกต้อง และชัดเจน โดยต้องไม่มีเจตนาหรืออาจทำให้ผู้อื่นสำคัญผิดในข้อเท็จจริง

8.2 การสื่อสาร

หลักการ

LPN ยึดมั่นต่อการประกอบธุรกิจด้วยความซื่อสัตย์และเปิดเผยการสื่อสารทั้งภายในองค์กร
และภายนอกองค์กร การสื่อสารการตลาดของแบรนด์สินค้า การใช้ตราสัญลักษณ์ไปยังภาครัฐ สังคม
ผู้บริโภคและสังคมผ่านช่องทางการสื่อสารต่างๆอย่างเหมาะสมในแต่ละสถานการณ์และถูกต้องตามความเป็นจริง
คำนึงถึงความเป็นธรรมทุกฝ่ายและไม่ก่อให้เกิดความเสียหายต่อ LPN
รวมตลอดถึงต้องรับฟังความเห็นและความต้องการของผู้มีส่วนได้เสีย

แนวปฏิบัติ

1. ให้ข้อมูลของสินค้าและบริการอย่างถูกต้อง ครบถ้วน

2. ต้องเป็นการสื่อสารที่แสดงถึงความรับผิดชอบต่อสังคม และสิ่งแวดล้อม

3. การสื่อสารทางการตลาด เช่น การโฆษณา การประชาสัมพันธ์
การแสดงถึงคุณภาพของสินค้าและการบริการต้องเป็นไปตามความเป็นจริงและเป็นธรรมกับผู้มีเกี่ยวข้องทุกฝ่าย

4. หลีกเลี่ยงการสื่อสารทางการตลาดที่เป็นการเปรียบเทียบโดยตรงกับคู่แข่งทางการค้า

5. ไม่สื่อสาร หรือนำเสนอสิ่งที่อาจทำให้เกิดความขัดแย้งทางสังคม เช่น สถาบันชาติ
สถาบันศาสนา สถาบันพระมหากษัตริย์ ความคิดเห็นที่เกี่ยวกับการเมือง ความคิดเห็นเกี่ยวกับเพศ
หรือเรื่องใดๆ ที่ขัดต่อศีลธรรม ประเพณีและวัฒนธรรมอันดีงาม

6. ต้องไม่สื่อสารที่เกินจริงที่อาจทำให้ผู้บริโภคเข้าใจผิดในคุณภาพของสินค้า การบริการ
หรือลักษณะอื่นใดที่เกี่ยวข้องกับ LPN ยกเว้นเป็นการใช้เทคนิคที่ทำให้ผู้บริโภค
หรือผู้พบเห็นทั่วไปตระหนักได้ว่า ไม่ใช่ความจริง แต่เป็นการสร้างมาเพื่อโฆษณา ประชาสัมพันธ์
และต้องระบุให้ชัดเจนว่า ไม่ใช่ความจริง

7. ควรใช้ตราสัญลักษณ์ขององค์กรให้ถูกต้อง และควรได้รับอนุญาตจากหน่วยงานที่รับผิดชอบ
รวมตลอดถึงต้องไม่นำไปใช้ เพื่อวัตถุประสงค์ส่วนตน

8. ต้องไม่เพิกเฉย และช่วยกันสอดส่องดูแลให้กับองค์กร ในกรณีที่มีการสื่อสารพาดพิงถึงองค์กร
และอาจมีผลกระทบต่อภาพลักษณ์ ชื่อเสียงขององค์กร รวมทั้งการนำตราสัญลักษณ์ไปใช้ผิดประเภท
ผิดวัตถุประสงค์

9. ในการสื่อสารในสังคมออนไลน์ ถ้าเป็นการเผยแพร่ หรือแสดงความเห็นส่วนตัว
ควรแสดงหรือระบุ ไม่ว่าจะเป็นวิธีการใดว่าเป็นการแสดงความเห็นส่วนตัว
มิใช่ในฐานะของพนักงาน LPN

หมวดที่ 9 การทำธุรกรรมของ LPN

9.1 การทำธุรกรรมระหว่างกันของบริษัทกับบริษัทย่อย

หลักการ

ในระหว่างบริษัทและบริษัทย่อยมีการดำเนินธุรกิจที่เป็นธุรกรรมระหว่างกันของบริษัท
โดยต้องเป็นไปตามกฎ ระเบียบ และกฎหมายที่เกี่ยวข้อง
รวมตลอดถึงกฎและระเบียบที่บริษัทได้กำหนดไว้

แนวปฏิบัติ

1. ต้องศึกษา ระเบียบ ขั้นตอนและอำนาจในการดำเนินการอย่างถี่ถ้วนก่อนดำเนินการ

2. ดำเนินการตามหลักเกณฑ์ในการพิจารณาอนุมัติการทำรายการระหว่างกัน รายการที่เกี่ยวโยง
หรือรายการอาจทำให้เกิดความขัดแย้งทางผลประโยชน์
เพื่อให้เกิดประโยชน์สูงสุดต่อบริษัทและบริษัทย่อยและต้องเป็นไปตามหลักเกณฑ์ที่กฎหมายกำหนด

3. การทำรายการระหว่างกันจะต้องเป็นไปตามเงื่อนไขการค้าทั่วไป ยุติธรรม และสมเหตุสมผล

9.2 การทำธุรกรรมของ LPN กับบุคคลภายนอก

หลักการ

การทำธุรกรรมกับบุคคลภายนอกจะต้องปฏิบัติระเบียบ ข้อบังคับ และกฎหมายที่เกี่ยวข้อง
รวมทั้งต้องได้รับอนุมัติตามอำนาจการดำเนินการของ LPN โดยเคร่งครัด
โดยเฉพาะในเรื่องของการได้มาหรือจำหน่ายไปซึ่งสินทรัพย์

แนวปฏิบัติ

1. ศึกษา และปฏิบัติตามนโยบายและแนวปฏิบัติต่อผู้มีส่วนได้เสียกลุ่มต่างๆ

2. ในกระบวนการของการจัดหา จัดซื้อ จัดจ้างต้องเป็นไปตามขั้นตอนที่กำหนดไว้
โดยให้ดำเนินการพิจารณาเลือกนิติบุคคลเป็น อันดับแรก
โดยหลีกเลี่ยงในการพิจารณาคัดเลือกจากบุคคลธรรมดา
เว้นแต่เป็นกรณีการใช้ความรู้ความสามารถและความเชี่ยวชาญเฉพาะบุคคล
หรือเป็นไปเพื่อประโยชน์ต่อ LPN

3. การทำธุรกรรมต้องคำนึงถึงมูลค่า ราคาที่เป็นไปตามกลไกตลาด โดยไม่เลือกปฏิบัติ
ไม่ใช้วิธีการที่ไม่ชอบธรรม หรือไม่ชอบด้วยกฎหมาย

4. หลีกเลี่ยงการทำธุรกรรมที่อาจมีผลกระทบต่อสังคมและสิ่งแวดล้อม หรือทำให้ LPN
เสื่อมเสียชื่อเสียง แม้ว่า LPN จะได้รับประโยชน์ก็ตาม

หมวดที่ 10 การแข่งขันทางการค้า

หลักการ

LPN มีนโยบายในการดำเนินธุรกิจโดยคำนึงถึงจริยธรรม
การปฏิบัติตามกรอบกติกาและกฎหมายการแข่งขันทางการค้าด้วยความสุจริตและเป็นธรรม
โดยใช้หลักคู่แข่งทางการค้าเชิงพันธมิตรอันเป็นการส่งเสริมซึ่งกันและกันในกรอบที่ไม่ก่อให้เกิดความเสียหายทางธุรกิจและความสัมพันธ์ระหว่างกัน

แนวปฏิบัติ

1. ไม่แสวงหาข้อมูลที่เป็นความลับของคู่แข่ง หรือทำการใดๆ
ที่จะให้ได้มาซึ่งข้อมูลของคู่แข่งโดยวิธีการที่ไม่สุจริต ผิดกฎหมาย หรือผิดจริยธรรม

2. ไม่กระทำการใดๆ ที่จะก่อให้เกิดการแข่งขันที่ไม่เป็นธรรม หรือเป็นการผูกขาดทางการค้า

3. ไม่ทำความตกลงใดๆ กับคู่แข่ง หรือบุคคลใดๆ อันจะทำให้มีลักษณะของการลด
หรือการจำกัดการแข่งขันทางการค้า

4. ไม่กระทำการใดๆ ที่จะเป็นการทำลายชื่อเสียงของคู่แข่ง

หมวดที่ 11 การป้องกันการฟอกเงิน

หลักการ

LPN จะปฏิบัติตามหลักเกณฑ์และกฎหมายที่เกี่ยวข้องกับการป้องกันการฟอกเงิน คือ จะไม่รับโอน
หรือเปลี่ยนสภาพทรัพย์สิน หรือสนับสนุนให้มีการรับโอน
หรือเปลี่ยนสภาพทรัพย์สินต่างๆที่เกี่ยวข้องกับการกระทำผิด เพื่อป้องกันไม่ให้เกิดการถ่ายเท ปกปิด
อำพรางถึงแหล่งที่มาของทรัพย์สิน หรือรายได้ที่อาจได้มาโดยไม่ชอบด้วยกฎหมาย

แนวปฏิบัติ

1. ในกรณีที่ทำธุรกรรม หรือทำสัญญาใดๆ กับคู่ค้ารายใหม่ หรือบุคคล หรือนิติบุคคลรายใหม่ๆ
และอาจมีการกระทำใดๆ ที่มีเหตุอันควรสงสัย ควรจะต้องพิจารณาด้วยความรอบคอบ
และควรตรวจสอบให้แน่ใจว่าที่มาของแหล่งเงินนั้น ได้มาโดยชอบด้วยกฎหมาย

2. ไม่โอนเงินไปยังบัญชีที่ไม่รู้จัก บัญชีที่มิใช่คู่สัญญา หรือคู่ค้าโดยตรง
หรือรับโอนเงินที่มีลักษณะของการจ่ายที่ผิดปกติ

3. ในกรณีที่พบเห็นธุรกรรมที่ไม่ปกติ หรือมีเหตุอันควรสงสัย ต้องรายงานให้ผู้บังคับบัญชาทราบทันที

หมวดที่ 12 ข้อพึงปฏิบัติของกรรมการบริษัท

กรรมการบริษัทจะต้องเข้าใจในบทบาทและหน้าที่ความรับผิดชอบในฐานะของกรรมการบริษัท
โดยจะต้องปฏิบัติหน้าที่ด้วยความซื่อสัตย์สุจริต ระมัดระวังและรอบคอบ
โดยคำนึงถึงประโยชน์สูงสุดของบริษัทและเป็นธรรมต่อผู้ถือหุ้นและผู้มีส่วนได้เสีย
เพื่อให้ได้รับความเชื่อมั่นในมาตรฐานการดำเนินธุรกิจจากผู้ถือหุ้น นักลงทุน และสาธารณชนทั่วไป

ดังนั้น นอกเหนือจรรยาบรรณตามที่ได้กล่าวข้างต้น กรรมการบริษัท LPN ยังมีบทบาท หน้าที่
และความรับผิดชอบในฐานะกรรมการบริษัทที่ต้องพึงปฏิบัติ ดังนี้

1. ความซื่อสัตย์ ยุติธรรม และคุณธรรม

ปฏิบัติหน้าที่ด้วยความซื่อสัตย์สุจริต ยึดมั่นต่อความจริง
และไม่เลือกปฏิบัติจากความแตกต่างทางด้านเชื้อชาติ ศาสนา เพศ สถานภาพสมรส
หรือความไร้สมรรถภาพทางร่างกาย ยึดมั่นต่อความจริง และจะไม่ทำให้เกิดความเข้าใจผิด
ทั้งโดยทางตรงและทางอ้อม จะไม่พูดหรือกระทำการอันเป็นเท็จ
และจะไม่ก่อให้เกิดความเข้าใจผิดโดยละเว้นการพูด หรือการปฏิบัติ

2. ความเป็นอิสระ

ตัดสินใจและปฏิบัติหน้าที่ด้วยความเป็นอิสระ โดยจะไม่ให้ผลประโยชน์ส่วนตัว ผลตอบแทน
ค่าตอบแทนที่เป็นตัวเงิน หรือไม่เป็นตัวเงินมาอยู่เหนือความเป็นอิสระในการใช้ข้อมูลที่เป็นความจริง
ครบถ้วน มีเหตุผลในการปฏิบัติหน้าที่

3. การดำเนินธุรกรรมส่วนตัว และการรักษาความลับ

การดำเนินธุรกรรมส่วนตัว หรือธุรกิจอื่นๆ ของกรรมการบริษัท
จะต้องแยกออกจากการดำเนินกิจการของ LPN ในฐานะกรรมการบริษัท LPN โดยไม่ใช้ชื่อ LPN
ในการดำเนินธุรกรรมส่วนตัวหรือธุรกิจอื่นๆ และไม่เกี่ยวข้องในกิจการ ซึ่งจะนำความเสื่อมเสียมาสู่
LPN รวมถึงไม่เปิดเผยข้อมูลที่เป็นความลับของลูกค้า พนักงาน และการดำเนินงานของ LPN
ต่อบุคคลที่สาม เว้นแต่จะได้รับความยินยอมจาก LPN
อีกทั้งจะไม่ใช้ข้อมูลที่ได้รับในฐานะเป็นกรรมการบริษัทไปในทางที่ไม่ถูกต้อง

4. การเปิดเผยเรื่องผลประโยชน์

ต้องเปิดเผยผลประโยชน์จากธุรกิจส่วนตัวหรือธุรกิจอื่นๆ รวมทั้งเรื่องใดๆ
ที่เป็นความขัดแย้งทางผลประโยชน์
หรืออาจนำไปสู่ความขัดแย้งทางผลประโยชน์ให้คณะกรรมการบริษัทรับทราบ โดยการดำเนินการใดๆ
กับ LPN จะต้องอยู่ในระดับที่เหมาะสม เพื่อหลีกเลี่ยงความขัดแย้งทางผลประโยชน์ที่อาจเกิดขึ้น
หรือถูกเข้าใจว่าเกิดขึ้น

5. การยึดถือปฏิบัติตามกฎหมาย

ยึดถือปฏิบัติตามกฎหมาย กฎเกณฑ์ และข้อกำหนดที่เกี่ยวข้องกับการดำเนินธุรกิจ
และจะไม่ใช้ช่องว่างของกฎหมาย ข้อบังคับข้อกำหนด เพื่อประโยชน์ของ LPN
หรือประโยชน์ส่วนตนโดยมิชอบ

6. การให้โอกาสผู้ถือหุ้นอย่างเท่าเทียมกัน

รักษาสิทธิประโยชน์ของผู้ถือหุ้นตามหน้าที่ที่ได้รับความไว้วางใจ
และคำนึงถึงสิทธิประโยชน์ของผู้มีส่วนได้เสียอื่นๆ กับ LPN

7. การปฏิบัติหน้าที่และความรับผิดชอบของกรรมการบริษัทและกรรมการบริษัทย่อย

7.1 หน้าที่ต่อ LPN

1) อุทิศเวลาให้ LPN
อย่างเต็มที่ในการปฏิบัติภารกิจในฐานะกรรมการบริษัทตามแนวทางการกำกับดูแลกิจการที่ดีและจรรยาบรรณทางธุรกิจ

2) ใช้ดุลยพินิจที่เป็นอิสระในการกำกับดูแลกิจการ

3) มีความรับผิดชอบต่อผู้ถือหุ้น คำนึงถึงสิทธิประโยชน์ของผู้มีส่วนได้เสียอื่นๆ โดยยึดถือหลัก
จรรยาบรรณ และปฏิบัติตามกฎหมาย

4) สรรหาผู้บริหารระดับสูงที่มีศักยภาพ สามารถอุทิศตนเพื่อประโยชน์ของ LPN ได้อย่างเต็มที่

5) ดูแลให้ฝ่ายบริหารรายงานเรื่องที่สำคัญของ LPN
เพื่อให้การดำเนินกิจการเป็นไปอย่างมีประสิทธิภาพ

6) แจ้งให้คณะกรรมการบริษัททราบเป็นลายลักษณ์อักษร
ในกรณีที่กรรมการบริษัทไปเป็นกรรมการบริษัท หรือที่ปรึกษาในบริษัทอื่น องค์กร หรือสมาคมอื่นใด
โดยการดำเนินการดังกล่าว จะต้องไม่ขัดต่อประโยชน์ของ LPN และการประกอบหน้าที่โดยตรง
เช่น การเป็นผู้ถือหุ้นในกิจการใดๆ ซึ่งอาจมีผลประโยชน์หรือก่อให้เกิดความขัดแย้งทางธุรกิจต่อ
LPN หรือการเป็นผู้ถือหุ้นในกิจการใดๆ ซึ่งอาจมีผลประโยชน์หรือก่อให้เกิดความขัดแย้งทางธุรกิจต่อ
LPN

7.2 หน้าที่ต่อผู้ถือหุ้น

1) กำกับดูแลเพื่อให้เป็นที่มั่นใจได้ว่า LPN มีสถานะทางการเงิน การบริหาร
และการจัดการที่เหมาะสม เพื่อก่อให้เกิดผลตอบแทนที่เหมาะสมต่อผู้ถือหุ้น

2) กำกับดูแลเพื่อให้เป็นที่มั่นใจได้ว่า LPN ได้เปิดเผยข้อมูลที่มีสาระสำคัญครบถ้วน ถูกต้อง
เป็นความจริง ทันเวลา

3) กำกับดูแลเพื่อให้เป็นที่มั่นใจได้ว่า LPN
ให้ความสำคัญและเคารพต่อสิทธิของผู้ถือหุ้นทุกรายอย่างเสมอภาค และเท่าเทียมกัน

4) กำกับดูแลเพื่อให้เป็นที่มั่นใจได้ว่า LPN
ให้คำชี้แจงรายละเอียดเกี่ยวกับผลการดำเนินงานและสถานะทางการเงินของ LPN
เป็นไปตามหลักเกณฑ์การเปิดเผยข้อมูล

5) กำกับดูแลเพื่อให้เป็นที่มั่นใจได้ว่า LPN ให้ความสำคัญต่อข้อเสนอแนะต่างๆ ของผู้ถือหุ้น
และนำข้อเสนอแนะที่ดีไปปฏิบัติให้เกิดประโยชน์ต่อการดำเนินงาน

7.3 หน้าที่ต่อพนักงาน

1)
ปฏิบัติต่อพนักงานทุกคนด้วยความเป็นธรรมโดยไม่เลือกปฏิบัติต่อผู้ใดผู้หนึ่งเนื่องจากความแตกต่างในเรื่องเชื้อชาติ
ศาสนา สัญชาติ เพศ อายุ พื้นฐานการศึกษา หรือความชอบพอส่วนตัว

2) พึงรับฟังความคิดเห็นหรือ ข้อเสนอแนะของพนักงาน
และพิจารณานำไปใช้ในทางที่เป็นประโยชน์ต่อ LPN

3) ไม่ละเมิดสิทธิและเสรีภาพส่วนบุคคลทั้งทางตรงและทางอ้อม

7.4 หน้าที่ต่อผู้มีส่วนได้เสียอื่นๆ

1) กำกับดูแลเพื่อให้เป็นที่มั่นใจได้ว่า LPN ได้ปฏิบัติตามกฎหมายและกฎระเบียบที่เกี่ยวข้อง

2) กำกับดูแลเพื่อให้เป็นที่มั่นใจได้ว่า LPN ให้ความสำคัญต่อผลกระทบที่จะเกิดแก่ผู้มีส่วนได้เสียอื่นๆ
ชุมชน สังคมและสิ่งแวดล้อม

8. ความรอบคอบในการปฏิบัติหน้าที่

1) เข้าประชุมคณะกรรมการบริษัททุกครั้ง ในกรณีที่มีความจำเป็นที่ไม่สามารถเข้าร่วมประชุมได้
จะแจ้งให้ประธานกรรมการบริษัททราบล่วงหน้า

2) หาข้อมูลความรู้เกี่ยวกับสภาพแวดล้อมที่มีผลกระทบต่อธุรกิจของ LPN

3) ศึกษาถึงข้อกฎหมาย กฎระเบียบ
หรือข้อกำหนดที่เกี่ยวข้องที่มีผลต่อการปฏิบัติหน้าที่ในฐานะกรรมการบริษัท

4) ใช้เวลาอย่างเพียงพอในการพิจารณาข้อมูลเป็นการล่วงหน้าด้วยความรอบคอบ

5) พิจารณาและให้ความเห็นอย่างเป็นอิสระ
กรณีที่กรรมการบริษัทท่านใดไม่เห็นด้วยกับมติของที่ประชุมกรรมการบริษัทท่านนั้นสามารถกำหนดให้มีการบันทึกความเห็นแย้งไว้ในรายงานการประชุมคณะกรรมการบริษัท

6) ส่งเสริมให้มีการสื่อสารระหว่างคณะกรรมการบริษัทและผู้สอบบัญชีรับอนุญาต
เพื่อให้เกิดความมั่นใจได้ว่าการปฏิบัติงานของผู้สอบบัญชีรับอนุญาตเป็นไปอย่างมีอิสระและมีประสิทธิภาพ
โดยได้รับความร่วมมือจากฝ่ายบริหาร และฝ่ายตรวจสอบภายใน

7) ปฏิบัติหน้าที่ในฐานะกรรมการบริษัทให้เป็นไปตามกฎหมาย กฎระเบียบ ข้อกำหนด
ข้อบังคับที่เกี่ยวข้อง รวมถึงมาตรฐานธุรกิจและจริยธรรม

8) ในกรณีมีข้อสงสัยใดๆ คณะกรรมการบริษัทสามารถขอข้อมูลเพิ่มเติมหรือคำชี้แจงจากฝ่ายบริหาร
หรือที่ปรึกษาของ LPN

9) ไม่กระทำการใดๆ ที่อาจเป็นข้อครหาในเรื่องความซื่อสัตย์สุจริตและเที่ยงธรรม
โดยหลีกเลี่ยงทั้งโดยตนเองและครอบครัวในการเรียกรับหรือยินยอมจะรับเงิน สิ่งของ
หรือประโยชน์อื่นใดจากผู้เกี่ยวข้องทางธุรกิจของ LPN เช่น ลูกค้า ผู้รับเหมา พ่อค้า เป็นต้น
เว้นแต่ในโอกาสหรือเทศกาลอันเป็นประเพณีนิยม
ทั้งนี้จะต้องไม่มีราคามากจนเกินสมควรหรือเกินกว่าปกติวิสัย

9. ความขัดแย้งของผลประโยชน์

1) ไม่ใช้อำนาจหน้าที่ในตำแหน่งกรรมการบริษัท เพื่อแสวงประโยชน์ส่วนตนหรือของผู้ใกล้ชิด
ไม่ว่าทางตรงหรือทางอ้อม

2) แจ้งให้คณะกรรมการบริษัททราบ เมื่อมีเหตุดังนี้

- การตอบรับเชิญเป็นกรรมการบริษัท หรือที่ปรึกษาให้แก่บริษัทอื่นๆ

- กรรมการบริษัทและบุคคลในครอบครัวมีส่วนร่วม หรือเป็นผู้ถือหุ้นในกิจการใดๆ
ซึ่งอาจมีผลประโยชน์ หรือเกิดความขัดแย้งทางผลประโยชน์กับ LPN

- มีส่วนได้เสียโดยตรงหรือโดยอ้อมในสัญญาใดๆ ที่ทำกับ LPN โดยต้องระบุลักษณะของสัญญา
ชื่อของคู่สัญญา และส่วนได้เสียในสัญญา

- เข้าถือหลักทรัพย์หรือหุ้นกู้ของ LPN โดยจะต้องระบุจำนวนหลักทรัพย์ รวมทั้งการเปลี่ยนแปลง

3) หาทางหลีกเลี่ยงไม่ให้มีความขัดแย้งของผลประโยชน์เกิดขึ้น หากมีกรณีเกิดความขัดแย้งขึ้น
กรรมการบริษัทจะต้องพิจารณาว่า จะของดเว้นจากการร่วมอภิปรายให้ความเห็น
หรืองดการออกเสียงลงคะแนนในวาระดังกล่าว หรือไม่เข้าร่วมประชุมในวาระดังกล่าว
หรือขอไม่รับเอกสารวาระการประชุมที่เกี่ยวข้อง หรือขอลาออกจากตำแหน่งกรรมการบริษัท
หากความขัดแย้งนั้นถือเป็นเรื่องสำคัญ

4)
กรรมการบริษัทที่เป็นผู้บริหารจะต้องใช้ความระมัดระวังอย่างยิ่งต่อความขัดแย้งของผลประโยชน์ที่อาจเกิดขึ้นระหว่างทำงานในฐานะของฝ่ายบริหาร
และการดำเนินงานในฐานะที่เป็นกรรมการบริษัท ซึ่งได้รับความไว้วางใจจากผู้ถือหุ้น

5) กรรมการบริษัทไม่ควรเกี่ยวข้องในการซื้อขายหุ้นของ LPN เพื่อการลงทุนระยะสั้น

10. การใช้ข้อมูลของ LPN

1) ไม่ใช้ข้อมูลที่ได้รับในฐานะกรรมการบริษัท LPN ไปในทางที่มิชอบ

2) ไม่เปิดเผยข้อมูลต่างๆ เช่น
ข้อมูลที่เป็นความลับทางธุรกิจหรือข้อมูลที่มีผลกระทบต่อการทำธุรกิจต่อบุคคลภายนอก

3) ไม่ซื้อหรือขายหุ้นในขณะที่มีข้อมูล ซึ่งถ้าเปิดเผยต่อสาธารณชนจะมีผลกระทบต่อราคาหุ้น

4) รักษาข้อมูลความลับของ LPN โดยระมัดระวังมิให้เอกสารหรือข่าวสารอันเป็นความลับของ LPN
รั่วไหล หรือตกไปถึงผู้ที่ไม่เกี่ยวข้องอันอาจเป็นเหตุให้ LPN เกิดความเสียหาย

5) ไม่ใช้ข้อมูลภายในเพื่อประโยชน์ส่วนตัวหรือผู้อื่น โดยเฉพาะอย่างยิ่ง
ถ้าข้อมูลนั้นเป็นสาระสำคัญต่อการเปลี่ยนแปลงราคาของหลักทรัพย์ที่ยังไม่ได้เปิดเผยต่อสาธารณะ

6) จะต้องไม่แจ้งข้อมูลซึ่งอาจมีผลกระทบต่อราคาหุ้นของ LPN ซึ่งยังไม่เปิดเผยต่อสาธารณชน
ซึ่งข้อมูลเหล่านั้นจะรวมถึง

- การคาดการณ์ผลกำไร

- การออกหลักทรัพย์ใหม่

- การกู้ยืม

- การครอบงำกิจการที่อาจจะเกิดขึ้น

- การเปลี่ยนแปลงการประกอบการที่สำคัญ

- การลงทุนใหม่

- ปัญหาเกี่ยวกับสภาพคล่อง

หมวดที่ 13 ข้อพึงปฏิบัติของพนักงาน

จรรยาบรรณตามที่ได้กล่าวในหมวดที่ 1 ถึง หมวดที่ 11
ได้กำหนดขึ้นเพื่อเป็นหลักในการประพฤติปฏิบัติของพนักงาน
และเป็นมาตรฐานเบื้องต้นสำหรับบุคลากรใน LPN
และเป็นเครื่องมืออย่างหนึ่งในการเตือนให้บุคลากร มีความระมัดระวัง แต่อย่างไรก็ตาม
ในการปฏิบัติหน้าที่ของพนักงาน LPN นั้น LPN ได้กำหนดให้มีข้อพึงปฏิบัติสำหรับพนักงาน
ซึ่งเป็นเรื่องของการปฏิบัติตามกฎหมาย หน้าที่และความรับผิดชอบ เพื่อให้พนักงานมีความระมัดระวัง
และไม่กระทำการใดๆ ที่เป็นการละเมิดกฎ ระเบียบ
ข้อบังคับที่อาจจะมีผลกระทบต่อชื่อเสียงและภาพลักษณ์ของบริษัท

1. การปฏิบัติตามกฎหมาย และการรักษากฎระเบียบของ LPN

พนักงานทุกคนมีหน้าที่และความรับผิดชอบที่จะทำความคุ้นเคย และปฏิบัติตามจรรยาบรรณทางธุรกิจ
ตลอดจนนโยบายอื่นๆ ของ LPN ที่ออกมาเพิ่มเติมภายหลัง

1) กฎหมายและกฎระเบียบของ LPN

- พนักงานจะต้องปฏิบัติตามกฎหมาย และกฎระเบียบของ LPN อย่างถูกต้องและครบถ้วน

- การฝ่าฝืนหรือการขอให้ผู้อื่นฝ่าฝืนกฎหมาย มติผู้ถือหุ้น มติคณะกรรมการบริษัท นโยบาย ข้อบังคับ
ระเบียบคำสั่งของ LPN หรือนโยบายของ LPN โดยอ้างว่าเป็นการกระทำเพื่อเพิ่มผลกำไรให้แก่
LPN หรือเหตุผลอื่นใดมิใช่เหตุผลพึงจะรับฟัง

- พนักงานจะต้องปฏิบัติหน้าที่ของตนด้วยความซื่อสัตย์สุจริต โดยคำนึงถึงประโยชน์อันชอบธรรมของ
LPN ถึงแม้จะมีช่องว่างของข้อบังคับ ระเบียบ และคำสั่งของ LPN ก็ตาม

- พนักงานจะต้องรายงานการฝ่าฝืน หรือพฤติกรรมที่น่าสงสัยต่อการฝ่าฝืนนโยบายของ LPN
โดยทันที และให้ความร่วมมือในการสอบสวนหาสาเหตุของการฝ่าฝืนดังกล่าว

- พนักงานจะต้องแสดงออกซึ่งความเป็นผู้นำ
และความระมัดระวังที่จะทำให้เกิดการประพฤติปฏิบัติตามนโยบายของ LPN
หรือกฎระเบียบที่เกี่ยวข้อง

2) กฎหมายเกี่ยวกับหลักทรัพย์ และการเปิดเผยข้อมูลภายใน

- พนักงานจะปฏิบัติตามข้อกำหนดของตลาดหลักทรัพย์แห่งประเทศไทย
สำนักงานคณะกรรมการบริษัทกำกับหลักทรัพย์และตลาดหลักทรัพย์ สำนักงานคณะกรรมการตลาดทุน
และกฎหมายที่เกี่ยวข้องโดยเคร่งครัด ซึ่งรวมถึงการเปิดเผยข้อมูลต่อผู้ถือหุ้น หรือต่อสาธารณะ
โดยเท่าเทียมกัน

- การที่พนักงานใช้ข้อมูลภายในที่ยังไม่เปิดเผยต่อสาธารณะหรือต่อผู้ถือหุ้นทั่วไป
เพื่อประโยชน์ในการซื้อขายหลักทรัพย์ เป็นการส่วนตน ถือว่าเป็นการกระทำที่ผิดจรรยาบรรณ

2. การพนัน เครื่องดื่มแอลกอฮอล์ และสิ่งเสพติด

1) ห้ามพนักงานครอบครอง ซื้อ ขาย ขนย้าย ดื่ม หรือใช้เครื่องดื่มแอลกอฮอล์ ยาเสพติด
หรือสารควบคุม (ยกเว้นยาตามใบสั่งของแพทย์) ในขณะอยู่ในที่ทำงานหรือในระหว่างทำธุรกิจของ
LPN ทั้งนี้
อาจอนุญาตให้พนักงานดื่มเครื่องดื่มแอลกอฮอล์ในปริมาณที่เหมาะสมในสถานที่ทำงานได้เฉพาะในงานเลี้ยงสังสรรค์
หรือในโอกาสอื่นๆ โดยต้องได้รับอนุญาตจากผู้บริหารระดับสูง

2) ห้ามพนักงานเล่นการพนันทุกประเภทในระหว่างเวลาทำงาน หรือในพื้นที่ของ LPN
หรือพื้นที่ในความรับผิดชอบของ LPN

3. การทำงานอื่นหรือกิจกรรมภายนอก

พนักงาน LPN ต้องไม่เป็นพนักงานของบริษัทอื่น หรือทำกิจกรรมภายนอกอื่นๆ ที่ไม่เกี่ยวข้องกับ LPN
ในระหว่างการเป็นพนักงาน LPN หรือระหว่างการปฏิบัติหน้าที่ในฐานะของพนักงาน LPN

4. การปฏิบัติหน้าที่และความรับผิดชอบของพนักงาน

1) หน้าที่ต่อ LPN

- รักษาชื่อเสียงและเกียรติภูมิของ LPN

- มีความซื่อสัตย์สุจริต

- ประพฤติปฏิบัติตามกฎระเบียบข้อบังคับและวินัยของ LPN

- มีทัศนคติที่ดีและมีความภาคภูมิใจ ไม่กล่าวร้ายต่อ LPN

- แจ้งเหตุการณ์ที่อาจมีผลกระทบต่อ LPN การปฏิบัติโดยมิชอบ หรือผิดกฎหมาย
ต่อหน่วยงานที่เกี่ยวข้องในเรื่องดังกล่าวของ LPN เพื่อดำเนินการป้องกันและแก้ไข

- ใช้ทรัพย์สินของ LPN ให้เกิดประโยชน์สูงสุด

- ปฏิบัติหน้าที่อย่างเต็มความสามารถ รอบคอบ รวดเร็ว ขยันหมั่นเพียร ถูกต้องสมเหตุสมผล
โดยคำนึงถึงผลประโยชน์ของ LPN เป็นสำคัญ

- ประพฤติตนเป็นคนตรงต่อเวลา และใช้เวลาปฏิบัติงานให้เป็นประโยชน์ต่อ LPN อย่างเต็มที่

- งดออกเสียงหรือลงมติในการประชุม
กรณีที่เข้าข่ายอันอาจก่อให้เกิดปัญหาความขัดแย้งทางผลประโยชน์

- ให้ความร่วมมือและปฏิบัติให้เป็นไปตามหลักการกำกับดูแลกิจการที่ดีของ LPN

2) หน้าที่ต่อลูกค้า

- ปฏิบัติต่อลูกค้าด้วยความสุภาพ ให้บริการอย่างรวดเร็วถูกต้องและด้วยความเสมอภาค

- รักษาความลับและข้อมูลของลูกค้าอย่างเคร่งครัด

- ประพฤติตนให้เป็นที่เชื่อถือของลูกค้า

- หลีกเลี่ยงสถานการณ์ที่อาจทำให้เกิดความขัดแย้งทางผลประโยชน์กับลูกค้า

3) หน้าที่ต่อผู้ถือหุ้น

- มุ่งมั่นที่จะสร้างความเจริญเติบโตบนศักยภาพหรือขีดความสามารถที่แท้จริง
เพื่อให้ผู้ถือหุ้นได้รับผลตอบแทนที่ยั่งยืนจากการทำงานที่มีประสิทธิภาพและผลประกอบการที่ดีของ LPN

- เคารพสิทธิของผู้ถือหุ้นในการได้รับข้อมูลที่จำเป็น เพื่อประเมิน LPN
โดยเท่าเทียมกันและจะเปิดเผยผลประกอบการ ฐานะการเงิน
พร้อมข้อมูลสนับสนุนที่ถูกต้องตามความจริง ตามที่ตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์กำหนด

- ปฏิบัติต่อผู้ถือหุ้นทุกรายอย่างเท่าเทียมกันในการประชุมผู้ถือหุ้น

4) หน้าที่ต่อผู้บังคับบัญชาและเพื่อนร่วมงาน

- ให้ความร่วมมือ ช่วยเหลือในการทำงานซึ่งกันและกัน

- ให้ความเคารพนับถือผู้บังคับบัญชา

- ให้ความใส่ใจดูแลทุกข์สุข และมีเมตตาธรรมต่อผู้ใต้บังคับบัญชา

- ให้ความรู้และถ่ายทอดประสบการณ์ในการทำงานให้แก่ผู้ร่วมงาน

- หลีกเลี่ยงการรับของขวัญ ของกำนัลอันมีมูลค่าสูงจากผู้ร่วมงานและผู้ใต้บังคับบัญชา

- ไม่นำเรื่องส่วนตัวหรือข้อมูลของผู้ร่วมงานไปวิพากษ์วิจารณ์ในทางเสื่อมเสีย

- ปฏิบัติต่อผู้บังคับบัญชาและเพื่อนร่วมงานด้วยความสุภาพ มีน้ำใจ และมนุษย์สัมพันธ์อันดี

- ละเว้นการนำผลงานของผู้อื่นมาเป็นของตน

- มีทัศนคติที่ดี ไม่กล่าวร้ายต่อผู้บังคับบัญชาหรือเพื่อนร่วมงาน
โดยปราศจากความจริงและไม่เป็นธรรม

5) หน้าที่ต่อตนเอง

- เป็นผู้มีศีลธรรมอันดี และประพฤติตนให้เหมาะสม ละเว้นอบายมุขและการพนันทุกประเภท

- มีสัจจะต่อตนเองและผู้อื่น

- พัฒนาความรอบรู้และความสามารถ เพื่อเพิ่มทักษะในการปฏิบัติงานอยู่เสมอ

- ใช้วิชาชีพในการปฏิบัติหน้าที่ด้วยความซื่อสัตย์ ไม่แสวงหาผลประโยชน์โดยมิชอบ

- งดเว้นการใช้ทรัพย์สิน อุปกรณ์ และเวลาปฏิบัติงานของ LPN เพื่อประโยชน์ส่วนตน

- งดเว้นการนำตำแหน่งหน้าที่และความเกี่ยวข้องกับ LPN ของตนไปแสดงออก
เพื่อผลประโยชน์ทางการเมือง หรือเพื่อสนับสนุนพรรคการเมืองใดๆ

หมวดที่ 14 กระบวนการการรับข้อร้องเรียนและมาตรการการคุ้มครอง

14.1 กระบวนการการรับข้อร้องเรียน

LPN เปิดโอกาสให้พนักงานมีช่องทางการร้องเรียน การแสดงความเห็น
และแจ้งเบาะแสเกี่ยวกับการทุจริตคอร์รัปชัน การกระทำที่ผิดกฎหมายและผิดจรรยาบรรณ ดังนี้

1. ช่องทางการแจ้งข้อร้องเรียน

1) แจ้งข้อมูลได้โดยตรงด้วยวาจาหรือลายลักษณ์อักษรผ่านทาง Email Address, WhatsApp
และLINE ของประธานกรรมการบริหาร หรือบุคคลที่ประธานกรรมการบริหารมอบหมาย
หรือส่งเข้าช่องทาง Email: director@lpn.co.th

2) ทำเป็นจดหมายมายัง ตู้ ปณ.21 ปณศ.ยานนาวา กรุงเทพมหานคร 10120

2. การรวบรวมและตรวจสอบข้อเท็จจริงเกี่ยวกับข้อร้องเรียน

1) เมื่อมีการร้องเรียน
ผู้รับข้อร้องเรียนต้องดำเนินการแจ้งให้ประธานกรรมการบริหารรับทราบในเบื้องต้นเพื่อสั่งการ

2) ในการตรวจสอบข้อเท็จจริงเกี่ยวกับข้อร้องเรียน
ถ้าเป็นเรื่องที่ซับซ้อนและเกี่ยวข้องกับหลายหน่วยงานในLPN
ผู้รับข้อร้องเรียนต้องพิจารณาเพื่อเสนอต่อประธานกรรมการบริหารเพื่อแต่งตั้ง
“คณะทำงานตรวจสอบข้อเท็จจริง” เพื่อดำเนินการตรวจสอบและรวบรวมข้อเท็จจริง

3) เมื่อได้มีการตรวจสอบข้อเท็จจริงแล้ว ถ้าผู้รับข้อร้องเรียนมีความเห็นว่า มีเหตุอันควรเชื่อว่า
ได้มีการกระทำทุจริต/ผิดกฎหมาย/คอร์รัปชันโดยพนักงาน
ผู้รับข้อร้องเรียนจะต้องดำเนินการเสนอต่อประธานกรรมการบริหารเพื่อพิจารณาสั่งการให้สำนักบริหารทรัพยากรมนุษย์
ดำเนินการประสานงานแต่งตั้ง “คณะกรรมการสอบสวน” ต่อไป

4) การรายงานผลตรวจสอบ
ผู้รับข้อร้องเรียนมีหน้าที่ต้องแจ้งผลให้ผู้ร้องเรียนรับทราบในกรณีที่ผู้ร้องเรียนเปิดเผยตนเองโดยผลการตรวจสอบเป็นเรื่องจริง
และเป็นเรื่องสำคัญที่กระทบต่อชื่อเสียง ค่านิยม ภาพลักษณ์
ให้เสนอเรื่องต่อคณะกรรมการบริหารเพื่อพิจารณา
และนำเสนอเรื่องต่อคณะกรรมการตรวจสอบในลำดับต่อไป เพื่อพิจารณาดำเนินการ
หรือลงโทษตามหลักเกณฑ์ข้อกำหนดของ LPN

14.2
มาตรการการคุ้มครองและบรรเทาความเสียหายให้กับผู้ร้องเรียนหรือผู้ที่ให้ความร่วมมือในการรายงานการฝ่าฝืนหรือไม่ปฏิบัติตามจรรยาบรรณ

1. การคุ้มครองจะเกิดขึ้นทันทีที่ผู้ร้องเรียนได้แจ้งข้อมูลและให้เบาะแส

2. ข้อมูลที่เกี่ยวข้องถือเป็นความลับ และจะเปิดเผยเท่าที่จำเป็น โดยคำนึงถึงความเสียหาย
ความปลอดภัยของผู้ร้องเรียน

3. กรณีที่ผู้ร้องเรียนเห็นว่า ตนอาจไม่ปลอดภัย หรืออาจเกิดความเสียหายเดือดร้อน
ผู้ร้องเรียนสามารถร้องขอให้ LPN กำหนดมาตรการคุ้มครองที่เหมาะสม หรือ LPN
อาจกำหนดมาตรการคุ้มครอง โดยผู้ร้องเรียนไม่ต้องร้องขอก็ได้ หากเห็นว่า
เป็นเรื่องที่มีแนวโน้มจะเกิดความเดือดร้อนเสียหาย และไม่ปลอดภัย

14.3 การกระทำที่เป็นการผิดจรรยาบรรณ

พนักงานและผู้บริหารทุกคนมีหน้าที่ต้องปฏิบัติตามจรรยาบรรณ
โดยการกระทำดังต่อไปนี้ถือว่าเป็นการกระทำที่ผิดจรรยาบรรณ

1. ไม่ปฏิบัติตามจรรยาบรรณ

2. ยุยง แนะนำ หรือส่งเสริมไม่ให้ผู้อื่นปฏิบัติตามจรรยาบรรณ

3.
ละเลยและเพิกเฉยเมื่อรับทราบหรือพบเห็นการกระทำที่เป็นการฝ่าฝืนหรือไม่ปฏิบัติตามจรรยาบรรณ

4. ในกรณีที่มีการสอบสวนข้อเท็จจริง มีการกระทำที่แสดงให้เห็นถึงการไม่ให้ความร่วมมือ
หรือขัดขวางการสืบสวน หรือสอบสวนในกรณีที่มีการร้องเรียนว่า ได้มีการฝ่าฝืน
หรือไม่ปฏิบัติตามจรรยาบรรณ